Усе тэксты, што ўвайшлі ў склад выдання, створаны ў розныя храналагічныя перыяды і з’яўляюцца ўвасабленнем свайго часу, нясуць на сабе адбітак сваёй эпохі. Іх аўтарамі з’яўляюцца вядомыя грамадскія і культурныя дзеячы, пісьменнікі, навукоўцы, святары, супрацоўнікі бібліятэк і музеяў, журналісты. Але сабраныя разам, яны ствараюць цэласны, багаты і шматгранны вобраз нацыянальнага героя, прадстаўляюць веліч і значнасць справы Францыска Скарыны.